Vandag in Woorde: Bome deur Kreatiewe bestuurder | Bydraes | Woes - Kreatiewe platform vir Afrikaans
Aantal woorde: 405
Is daar ’n boom wat een van jou grootword stories sal kan uitblaker, indien hy kon praat? Ek onthou die bloekom laning agter ons huis toe ek klein was. Daar was ons half geboude boomhuis en ons foefie-slide. Onder daai boom het ons vuurgemaak om aartappels te braai en heerlik gesmul, al was dit sonder sout.
Bome is waar ons piekniek gehou het. Waaraan die swaai van klein-tyd gehang het. Waarin ek geklouter het om ’n son-geel Oomsarelperske te pluk. Die boomstam waaragter jy weggekruip het tot dit veilig was om uit te hardloop na waar jy kon skree: ‘een-twee-drie, blok myself!’ Die peperboom waar die voerbakkie en suikerwater hang waarmee ek die wilde voëls na my tuin lok.
Wat beteken bome in jou lewe? Bome speel al ’n rol in die mens se lewe van die paradys se dae af. Ai tog, daai een boom wat ou Adam en Eva maar net nie kon weerstaan nadat Mnr. S. Lang met hulle koppe gesmokkel het nie.
Vertel ons van die spesiale bome wat in jou herinneringe geanker is. Of van die bome in jou huidige omgewing. Vertel ons in ’n gedig, rubriek, verhaal of liriek.
Ons wat lief is vir bome, wil lees van die bome waarvoor jy lief is. Skryf hierdie week ’n huldeblyk aan ’n boom. Enige boom.
Liefde Die lewe Huwelik Eg Suid Afrikaans Familie Verhoudings Die natuur Avontuur Sosiale kommentaar Humor Kuns Inspirerend Dankbaarheid Verlange Vreugde Seeninge Spiritueel